1. ปัจจัยความเสี่ยง

จากลักษณะของธุรกิจของบริษัท แลนด์แอนด์เฮ้าส์ จำกัด (มหาชน) (“บริษัท”)
ปัจจัยความเสี่ยงที่อาจเกิดขึ้นและผลกระทบที่จะมีต่อการดำเนินงานในอนาคต เป็นดังนี้ คือ

1.1 ความเสี่ยงเรื่องราคาต้นทุนวัสดุก่อสร้าง

เมื่อลูกค้ามาจองซื้อบ้าน บริษัทต้องใช้เวลาในการก่อสร้างบ้านเป็นเวลาประมาณ 10-12 เดือน
ซึ่งในช่วงเวลาดังกล่าวราคาวัสดุก่อสร้างอาจมีการปรับตัวสูงขึ้น
ซึ่งจะเป็นการเพิ่มต้นทุนและทำให้บริษัทมีกำไรลดลง อย่างไรก็ตาม
บริษัทมีโครงการในมือค่อนข้างมาก
จึงทำให้บริษัทมีอำนาจต่อรองกับผู้รับเหมาและผู้ค้าวัสดุก่อสร้างค่อนข้างสูง
จึงทำให้บริษัทมีความเสี่ยงทางด้านนี้น้อยลง
และในปัจจุบันบริษัทได้หันมาใช้นโยบายบ้านสร้างก่อนขายแทนที่จะเป็นการสร้างเมื่อลูกค้ามาจองซื้อบ้าน
จึงทำให้บริษัททราบต้นทุนราคาวัสดุก่อสร้างที่ใช้สร้างบ้านก่อนที่จะขายและโอนให้กับลูกค้าต่อไป
ซึ่งสัดส่วนการขายบ้านสร้างก่อนขายต่อบ้านสั่งสร้าง ในปี 2544 เท่ากับ ร้อยละ 70 ต่อร้อยละ 30

1.2 ความเสี่ยงเรื่องการค้างรับชำระเงินจากลูกค้า

บริษัท และบริษัทย่อยมีบ้านคงค้างที่ยังไม่โอนให้ลูกค้า ณ วันที่ 31 ธันวาคม ใน 2 ปีที่ผ่านมาดังนี้

(ล้านบาท)

  ----------------------------------------- -------------- ---------------
                                            2544           2543

  มูลค่าที่ขายแล้วแต่ยังไม่ได้โอน                    3,704.76       4,080.31

  จำนวนเงินดาวน์ที่ได้รับชำระแล้ว                  933.35         886.99

  จำนวนเงินที่ค้างชำระค่าโอนซื้อบ้าน                2,771.41       3,193.32
  ----------------------------------------- -------------- ---------------

เนื่องจากในอดีต บริษัทจะใช้วิธีการสั่งสร้าง โดยจะได้รับชำระเงินค่าซื้อบ้าน
เมื่อสร้างบ้านเสร็จและส่งมอบให้กับลูกค้า เมื่อเทียบจำนวนเงินที่ค้างชำระค่าโอนซื้อบ้านระหว่างปี
2544 กับ ปี 2543 มีจำนวนลดลง 421.91 ล้านบาท เนื่องจากในปี 2544 บ้านที่บริษัทขายร้อยละ
70 เป็นบ้านสร้างก่อนขาย ซึ่งมีระยะเวลาในการวางเงินดาวน์เพียง 1-2 งวด
จึงทำให้บ้านที่ค้างโอนลดลง
ส่วนความเสี่ยงในเรื่องเงินค้างชำระค่าโอนซื้อบ้านของบริษัทและบริษัทย่อยนั้นมีไม่มากนัก
เนื่องจากลูกค้าที่ต้องการซื้อบ้านสร้างก่อนขายนั้น
มีความพร้อมทางการเงินสามารถชำระเงินได้ตรงตามเวลาที่กำหนดไว้
ทำให้จำนวนเงินที่ค้างชำระค่าโอนซื้อบ้านมีแนวโน้มที่ลดลง
นอกจากนั้นการขายบ้านสร้างก่อนขายยังไม่เกิดปัญหากับลูกค้าในเรื่องของการต่อเติมและตรวจรับมอบบ้าน
ซึ่งมักเป็นปัญหาให้บริษัท ไม่สามารถส่งมอบบ้านได้ตามกำหนดเวลาได้

1.3 ความเสี่ยงเรื่องการสร้างบ้านก่อนขาย

ในปัจจุบันบริษัทได้เปลี่ยนนโยบายจากเดิมที่ส่วนใหญ่จะเป็นการสร้างบ้านเมื่อลูกค้ามาจอง
มาเป็นการสร้างบ้านก่อนขาย
ในลักษณะนี้บริษัทจะต้องใช้เงินทุนล่วงหน้าในการก่อสร้างบ้านสูงมากขึ้นกว่าเดิม
เพราะจะไม่ได้รับเงินจากลูกค้าที่จะมาเป็นเงินทุนหมุนเวียนในระหว่างการก่อสร้าง
และความเสี่ยงที่จะต้องขายบ้านให้ได้ภายหลังจากการสร้างเสร็จแล้ว
แต่จากการที่ทางบริษัทได้มีการศึกษาพฤติกรรมผู้บริโภค
โดยสำรวจความคิดเห็นของลูกค้าเมื่อเข้าชมโครงการ ในเรื่องของงบประมาณ, ขนาดของที่ดิน
และแบบบ้าน เป็นต้น
นอกจากนี้ได้ใช้ข้อมูลในอดีตของสินค้าในโครงการมาศึกษาความต้องการของลูกค้า
และมีการเพิ่มมูลค่าของสินค้าโดยการตกแต่งต่อเติมจากมาตรฐาน
ประกอบกับการที่ลูกค้าเริ่มมีความนิยมที่จะซื้อบ้านที่ได้สร้างเสร็จหรือใกล้จะเสร็จแล้ว
เพราะในอดีตมีผู้ประกอบการหลายรายที่ไม่สามารถสร้างและส่งมอบบ้านให้กับลูกค้าได้ตามสัญญาอันเนื่องมาจากสภาวะเศรษฐกิจที่ถดถอย
ทำให้ลูกค้ามีความพอใจและเต็มใจที่จะซื้อบ้านสร้างก่อนขายมากกว่า
ซึ่งจะทำให้ความเสี่ยงจากการขายบ้านสร้างก่อนขายลดลง

1.4 ความเสี่ยงจากอัตราแลกเปลี่ยน

หลังจากที่รัฐบาลประกาศใช้ระบบอัตราแลกเปลี่ยนลอยตัว ทำให้บริษัท
ประสบผลขาดทุนจากอัตราแลกเปลี่ยน เนื่องจากบริษัท มีเงินกู้สกุลดอลลาร์ และ เยน จำนวนหนึ่ง
ณ วันที่ 31 ธันวาคม 2540 บริษัท
มีผลขาดทุนจากอัตราแลกเปลี่ยนจากการที่ค่าเงินบาทได้อ่อนตัวลงจากประมาณ 26 บาท เป็น
47.55 บาทต่อหนึ่งดอลลาร์สหรัฐ จำนวน 4,925.3 ล้านบาท
และมีกำไรจากอัตราแลกเปลี่ยนจำนวน 1,720.00, 49.34, และ 133.89 ล้านบาทในปี 2541,
2542 และ 2543 ตามลำดับ
บริษัทได้เล็งเห็นถึงความเสี่ยงของความผันผวนของอัตราแลกเปลี่ยนดังกล่าว ดังนั้นในปี 2544
บริษัทจึงได้ทำสัญญา Cross Currency Swap กับสถาบันการเงินแห่งหนึ่งในจำนวนเงิน 8
ล้านเหรียญสหรัฐ ส่วนเงินกู้สกุลเยนจำนวน 1,100 ล้านเยน บริษัทก็ยังได้มีการทำสัญญา Forward
Contact ไว้เรียบร้อยแล้ว
คงเหลือเงินตราต่างประเทศที่บริษัทไม่ได้ประกันความเสี่ยงไว้เพียงจำนวน 250 ล้านเยนเท่านั้น
และหุ้นกู้แปลงสภาพต่างประเทศทั้งจำนวนที่คงเหลือจำนวน 8.133 ล้านเหรียญสหรัฐ
ไม่มีความเสี่ยงจากอัตราแลกเปลี่ยนเนื่องจากได้กำหนดอัตราแลกเปลี่ยนตายตัวไว้ที่ 25.20 บาทต่อ
1 เหรียญสหรัฐ ดังนั้นบริษัทจึงไม่มีความเสี่ยงในอัตราแลกเปลี่ยนอีกแล้วในปัจจุบัน

1.5 ความเสี่ยงจากการปรับโครงสร้างหนี้ของบริษัทและบริษัทย่อย

ในปี 2543 การเจรจาปรับโครงสร้างหนี้กับเจ้าหนี้ทั้งในและต่างประเทศ ได้เสร็จสิ้นเรียบร้อยแล้ว
อย่างไรก็ตามบริษัทและบริษัทย่อย
ก็ยังมีความเสี่ยงในเรื่องการชำระคืนดอกเบี้ยและเงินต้นให้แก่เจ้าหนี้สถาบันการเงิน
ซึ่งถ้าหากบริษัทไม่สามารถชำระคืนเงินต้นและดอกเบี้ยได้ตามเงื่อนไขในสัญญาการปรับโครงสร้างหนี้แล้วธนาคารเจ้าหนี้มีสิทธิที่จะคิดอัตราดอกเบี้ยในอัตราสูงสุดที่กำหนดไว้
และมีสิทธิเรียกคืนเงินต้นทั้งหมดได้ทันทีซึ่งจะเกิดความเสียหายต่อผลการดำเนินงานและงบการเงินของบริษัทในอนาคตได้
แต่ที่ผ่านมาบริษัทและบริษัทย่อยสามารถชำระดอกเบี้ยได้ตามกำหนดเวลา และในไตรมาสแรกของปี
2545 บริษัทมีกำหนดการเริ่มชำระคืนเงินต้นหลังจากที่ได้ระยะเวลาการปลอดชำระเงินต้นมา 2 ปี
(ตามตารางสรุปการปรับโครงสร้างหนี้) ซึ่งบริษัทและบริษัทย่อย
ได้ดำเนินการใช้จ่ายเงินอย่างระมัดระวังในปัจจุบัน
เพื่อจะได้นำเงินที่ได้จากการดำเนินงานในปัจจุบันไปชำระคืนหนี้เงินต้นตามกำหนดการเวลาที่ได้ตกลงไว้กับเจ้าหนี้

ยอดหนี้ที่มีการปรับโครงสร้างหนี้ ณ 31 ธันวาคม 2544

+-----------+---------------+---+----------+---+-----------------------------+
| บริษัท      | รายการ        |   | จำนวนหนี้  |   | เงื่อนไขการปรับโครงสร้างหนี้      |
|           |               |   |          |   |                             |
|           |               |   | (ล้านบาท) |   |                             |
+-----------+---------------+---+----------+---+-----------------------------+
| LH        | หนี้ที่เป็นสกุลบาท  |   | 3,397.35 |   | กำหนดชำระดอกเบี้ยทุกเดือน       |
|           |               |   |          |   | แ                           |
|           |               |   |          |   | ละชำระคืนเงินต้นเมื่อมีการเบิกโฉนด |
|           |               |   |          |   | หรือชำระคืนเงินต้น มี.ค. 2545    |
|           |               |   |          |   | (แล้วแต่กรณี) ในทุกๆ 3          |
|           |               |   |          |   | เดือนเป็นเวลา 20 งวด          |
+-----------+---------------+---+----------+---+-----------------------------+
|           | หนี้ที่เป็นสกุลดอล  |   | 827.99   |   | มีการชำระดอกเบี้ยตั้งแต่ทุก 1, 2,  |
|           | ลาร์สหรัฐและเยน |   |          |   | 3, จนถึงทุก 6 เดือน            |
|           |               |   |          |   | เริ่มชำระคืนเงินต้นตั้งแต่ในปี 2545  |
|           |               |   |          |   | เป็นเวลา 10 งวด ทุก ๆ 6 เดือน  |
+-----------+---------------+---+----------+---+-----------------------------+
| ย่อย (LN,  | หนี้ที่เป็นเงินบาท  |   | 990.50   |   | ชำระดอกเบี้ย                  |
| LHNE, SR, |               |   |          |   | และเริ่มคืนเงินต้นในช่วงตั้งแต่ปี2544 |
| LHM)      |               |   |          |   | เป็นต้นไป                     |
|           |               |   |          |   | (แล้วแต่กรณีของหนี้แต่ละราย)      |
|           |               |   |          |   | จนถึงชำระคืนเงินต้นแล้วเสร็จในปี   |
|           |               |   |          |   | 2550                        |
+-----------+---------------+---+----------+---+-----------------------------+
| รวม       |               | 5 |          |   |                             |
|           |               | , |          |   |                             |
|           |               | 2 |          |   |                             |
|           |               | 1 |          |   |                             |
|           |               | 5 |          |   |                             |
|           |               | . |          |   |                             |
|           |               | 8 |          |   |                             |
|           |               | 4 |          |   |                             |
+-----------+---------------+---+----------+---+-----------------------------+

LH = บมจ. แลนด์แอนด์เฮ้าส์ LHNE = บจ. แลนด์แอนด์เฮ้าส์นอร์ธอีส LN = บจ.
แลนด์แอนด์เฮ้าส์นอร์ธ

LHM = บจ. แอลเอช เมืองใหม่ SR = บจ. สยามธานีเรียลเอสเตท

1.6
ความเสี่ยงจากการการค้ำประกันหนี้สินและการให้กู้ยืมเงินแก่บริษัทย่อยและบริษัทร่วมและบริษัทอื่น

บริษัทได้ค้ำประกันหนี้สินให้กับ บริษัทย่อย บริษัทร่วม บริษัทอื่น และลูกค้า ณ วันที่ 31 ธันวาคม
2544 ดังต่อไปนี้

1. บริษัทย่อย ได้แก่

1.1 บริษัท แปซิฟิคเรียลเอสเตท จำกัด (PF) จำนวน 182.27 ล้านบาท

ความสามารถในการชำระหนี้ของ PF หากดูจากงบการเงิน ณ 31 ธันวาคม 2544 จะเห็นว่า PF
มีสินทรัพย์อยู่ 11.24 ล้านบาท ในขณะที่มีหนี้สินอยู่ทั้งสิ้น 185.62 ล้านบาท แสดงให้เห็นว่า
หากเจ้าหนี้เรียกหนี้คืนทั้งหมด PF จะไม่สามารถคืนหนี้ได้ ในขณะเดียวกัน PF
ได้ค้ำประกันเงินกู้ให้กับบริษัท เวฟดีเวลลอปเม้นท์ จำกัด (WV) จำนวน 23.36 ล้านบาท
ความสามารถในการชำระหนี้ของ WV มีน้อยมาก
ในปีที่ผ่านมาเจ้าหนี้สถาบันการเงินส่วนใหญ่จะประนอมหนี้ด้วยการลดหนี้ให้และรับชำระหนี้ส่วนที่เหลือเป็นทรัพย์สินที่
WV มีอยู่ โดยในขณะนี้ WV ได้มีการเจรจาปรับโครงสร้างหนี้ที่เหลืออยู่จำนวน 23.36
ล้านบาทกับเจ้าหนี้อยู่
ซึ่งบริษัทเชื่อว่าจะสามารถปรับโครงสร้างหนี้สำเร็จลงได้และจะไม่มีผลกระทบต่อบริษัทแปซิฟิคเรียลเอสเตทแต่อย่างใด
แต่อย่างไรก็ตามหากเจ้าหนี้ฟ้องร้อง PF ก็จะไม่สามารถชำระหนี้สินที่ค้ำประกันได้
ผลเลวร้ายที่สุดคือ PF ถูกฟ้องล้มละลายเนื่องจากมีหนี้สินล้นพ้นตัว และบริษัทฯ
ต้องชดใช้เงินให้แก่สถาบันการเงินจำนวน 182.27 ล้านบาท

1.2 บริษัท สยามธานีเรียลเอสเตท จำกัด และ บริษัทย่อย (SR) จำนวน 265.83 ล้านบาท

ความสามารถในการชำระหนี้ของ SR หากดูจากงบการเงิน ณ วันที่ 31 ธันวาคม 2544 จะเห็นว่า
SR มีทรัพย์สินอยู่เพียง 429.95 ล้านบาท ในขณะที่มีหนี้สินอยู่ทั้งสิ้น 404.86 ล้านบาท
แสดงให้เห็นว่า หากเจ้าหนี้เรียกหนี้คืนทั้งหมด SR จะสามารถคืนหนี้ได้ แต่จะคืนโดยทันทีไม่ได้
เนื่องจากทรัพย์สินส่วนใหญ่เป็นอาคารและที่ดิน อย่างไรก็ตาม SR
ได้มีการเจรจาปรับโครงสร้างหนี้กับสถาบันการเงินโดยการลดดอกเบี้ยจ่ายและยืดระยะเวลาการชำระหนี้ออกไป
ผลที่เลวร้ายที่สุดคือ SR ถูกฟ้องล้มละลาย และบริษัทต้องชดใช้เงินให้แก่สถาบันการเงินจำนวน
265.83 ล้านบาท

2. บริษัทร่วม ได้แก่

2.1 บริษัท ควอลิตี้คอนสตรัคชั่นโปรดัคส์ จำกัด (Q-CON) จำนวน 369.24 ล้านบาท *

ความสามารถในการชำระหนี้ของ Q-CON หากดูจากงบการเงิน ณ 31 ธันวาคม 2544 จะเห็นว่า
Q-CON มีสินทรัพย์อยู่เพียง 683.92 ล้านบาท ในขณะที่มีหนี้สินอยู่ 1,219.48 ล้านบาท
แสดงให้เห็นว่า หากเจ้าหนี้เรียกหนี้คืนทั้งหมดทันที Q-CON
จะไม่สามารถชำระหนี้ให้ได้หมดเนื่องจากมีทรัพย์สินไม่พอชำระหนี้ แต่ Q-CON
ได้มีการเจรจาปรับโครงสร้างหนี้โดยการยืดระยะเวลาการชำระหนี้ออกไปโดยจะเริ่มชำระหนี้ตั้งแต่ปี
2546-2557 ทำให้ Q-CON ไม่มีปัญหาการชำระหนี้สินในระยะเวลาอันใกล้นี้
อย่างไรก็ตามในระยะยาว Q-CON น่าจะมีผลการดำเนินการดีขึ้น โดยในปี 2543 เริ่มมีกำไรขั้นต้น
แต่ยังมีผลประกอบการขาดทุนสุทธิจำนวน 139.08 ล้านบาท สำหรับปี 2544 Q-CON
ก็ยังมีกำไรขั้นต้นต่อเนื่องจากปี 2543 และมีผลประกอบการขาดทุนสุทธิจำนวน 21.08 ล้านบาท
เนื่องจากยังใช้กำลังการผลิตได้ไม่เต็มที่ และภาระดอกเบี้ยจ่ายที่ยังสูงอยู่
ดังนั้นในอนาคตหากภาวะเศรษฐกิจฟื้นคืนมาได้ก็จะทำให้ Q-CON สามารถใช้กำลังการผลิตได้เต็มที่
ก็จะทำให้ Q-CON มีกำไรได้และสามารถชำระหนี้สินได้หมด

หมายเหตุ * จำนวนเงิน ณ 31 ธันวาคม 2544
เป็นตัวเลขที่ได้มาจากงบการเงินประจำปีที่ไม่ได้ผ่านการตรวจสอบจากผู้ตรวจสอบบัญชี
เนื่องจากบริษัทดังกล่าวไม่ได้เป็นบริษัทจดทะเบียนในตลาดหลักทรัพย์

2.2 บริษัท บางกอกเชนฮอสปิตอล จำกัด (BCH) จำนวน 2,640.43 ล้านเยน คิดเป็น 895.29
ล้านบาท และและค้ำประกันเป็นเงินบาทอีกจำนวน 332.50 ล้านบาท *

ความสามารถในการชำระหนี้ของ BCH หากดูจากงบการเงิน ณ 31 ธันวาคม 2544 จะเห็นว่า
BCH มีสินทรัพย์อยู่ 3,520.00 ล้านบาท และมีหนี้สินอยู่ 3,293.72 ล้านบาท แสดงให้เห็นว่า BCH
มีสินทรัพย์เพียงพอที่จะชำระหนี้ได้ แต่ไม่สามารถชำระหนี้ได้ทันที
เนื่องจากสินทรัพย์ที่มีอยู่ส่วนใหญ่จะเป็นที่ดิน อาคารและอุปกรณ์ ดังนั้น BCH
จึงได้ทำการปรับโครงสร้างหนี้กับเจ้าหนี้โดยการยืดระยะเวลาชำระหนี้ออกไปให้แล้ว
ทั้งนี้ความสามารถในการชำระหนี้ในอนาคตของ BCH
ขึ้นอยู่กับภาวะเศรษฐกิจในอนาคตว่าจะฟื้นตัวหรือไม่
และขึ้นอยู่กับภาวะอุตสาหกรรมของธุรกิจโรงพยาบาลในอนาคต

หมายเหตุ * จำนวนเงิน 31 ธันวาคม 2544
เป็นตัวเลขที่ได้มาจากงบการเงินประจำปีที่ไม่ได้ผ่านการครวจสอบจากผู้ตรวจสอบบัญชี
เนื่องจากบริษัทดังกล่าวไม่ได้เป็นบริษัทจดทะเบียนในตลาดหลักทรัพย์

3. บริษัทอื่น ได้แก่

บริษัท สระบุรีเวชกิจ จำกัด (SBH) จำนวน 74.84 ล้านเยน คิดเป็น 25.38 ล้านบาท *

ความสามารถในการชำระหนี้ของ SBH หากดูจากงบการเงิน ณ 31 ธันวาคม 2544 จะเห็นว่า
SBH มีสินทรัพย์อยู่ 524.17 ล้านบาท ในขณะที่มีหนี้สินอยู่ 440.23 ล้านบาท แสดงให้เห็นว่า SBH
มีสินทรัพย์เพียงพอที่จะชำระหนี้ได้ แต่ไม่สามารถชำระหนี้ได้ทันที
เนื่องจากสินทรัพย์ที่มีอยู่ส่วนใหญ่จะเป็นที่ดิน อาคารและอุปกรณ์ ดังนั้น SBH
จึงได้ทำการปรับโครงสร้างหนี้กับเจ้าหนี้โดยการยืดระยะเวลาชำระหนี้ออกไป
ทั้งนี้ความสามารถในการชำระหนี้ในอนาคตขึ้นอยู่กับภาวะเศรษฐกิจในอนาคตว่าจะฟื้นตัวหรือไม่
และขึ้นอยู่กับภาวะอุตสาหกรรมของธุรกิจโรงพยาบาลในอนาคต

หมายเหตุ * จำนวนเงิน ณ 31 ธันวาคม 2544
เป็นตัวเลขที่ได้มาจากงบการเงินประจำปีที่ไม่ได้ผ่านการตรวจสอบจากผู้ตรวจสอบบัญชี
เนื่องจากบริษัทดังกล่าวไม่ได้เป็นบริษัทจดทะเบียนในตลาดหลักทรัพย์

4. ลูกค้า คิดเป็นจำนวน 56.01 ล้านบาท

ในช่วงการเกิดวิกฤตการณ์เศรษฐกิจ
ทำให้สถาบันการเงินต่างๆกำหนดมาตรการเข้มงวดในการอนุมัติสินเชื่อสำหรับลูกค้าที่ต้องการกู้เงินเพื่อซื้อบ้าน
บริษัทจึงได้ทำการพิจารณาถึงลูกค้าที่มีศักยภาพที่ดีและได้เข้าไปค้ำประกันกับทางสถาบันการเงินให้กับลูกค้าคิดเป็นจำนวนรวมทั้งสิ้น
76.38 ล้านบาท ซึ่ง ณ ปัจจุบันหนี้จำนวนนี้สามารถจำแนกเป็น 5 ประเภทดังนี้ คือ (1)
ค้ำประกันบางส่วน (2) ค้ำประกัน 3 ปี (3) ค้ำประกัน 4 ปี (4) ค้ำประกัน 5 ปี และ (5)
ค้ำประกันตลอดระยะเวลาที่กู้ (10-20 ปี)
ในการชำระหนี้ดังกล่าวลูกค้าได้ผ่อนชำระให้กับทางธนาคาร โดยการชำระหนี้ในประเภทที่ (1) –
(4) จะหมดภาระการค้ำประกันไปตามกำหนดระยะเวลา
จึงทำให้ความเสี่ยงในการค้ำประกันหนี้ให้กับลูกค้าดังกล่าวข้างต้นของบริษัทลดลง
ยกเว้นการค้ำประกันประเภทที่ (5)
ซึ่งอาจจะเกิดความเสี่ยงให้กับบริษัทได้เนื่องจากเป็นการค้ำประกันหนี้ระยะยาว
แต่วงเงินที่ค้ำประกันนั้นไม่สูงมาก ซึ่งบริษัทมีความสามารถในการชำระหนี้จำนวนนี้ได้
และบริษัทไม่มีการค้ำประกันให้กับลูกค้าใดๆ เพิ่มเติมอีกแล้ว
จึงทำให้ความเสี่ยงในการค้ำประกันให้กับลูกค้าลดลง

ตารางสรุปการค้ำประกันหนี้สินของบริษัทต่อบริษัทย่อย บริษัทร่วม และบริษัทอื่น

+------+-------+----------+---------+---------+-----------------------+
| ผู้ค้ำป | ผู้ถูกค้ำ |          | จ       | ยอ      | ความคืบหน้า             |
| ระกัน | ประกัน |          | ำนวนหนี้ท | ดคงเหลือ |                       |
|      |       |          | ี่ค้ำประกัน |         |                       |
|      |       |          |         | ณ 31    |                       |
|      |       |          | ณ 31    | ธ.ค. 44 |                       |
|      |       |          | ธ.ค. 43 |         |                       |
|      |       |          |         | (       |                       |
|      |       |          | (       | ล้านบาท) |                       |
|      |       |          | ล้านบาท) |         |                       |
+------+-------+----------+---------+---------+-----------------------+
| บริษัท | บริษัท  | %        |         |         |                       |
|      |       | กา       |         |         |                       |
|      |       | รถือหุ้นโดย |         |         |                       |
|      |       |          |         |         |                       |
|      |       | ผู้ค้ำประกัน |         |         |                       |
+------+-------+----------+---------+---------+-----------------------+
| LH   | PF    | 99.99    | 161.27  | 182.27  | อยู่ในระ                |
|      |       |          |         |         | หว่างการเจรจากับเจ้าหนี้อยู่ |
+------+-------+----------+---------+---------+-----------------------+
| PF   | WV    | 0.00     | 814.16  | 23.36   | อยู่ในระ                |
|      |       |          |         |         | หว่างการเจรจากับเจ้าหนี้อยู่ |
+------+-------+----------+---------+---------+-----------------------+
| LH   | SR    | 99.99    | 213.69  | 265.83  | อยู่ในระหว่างก           |
|      |       |          |         |         | ารเจรจากับเจ้าหนี้อยู่จำนวน |
|      |       |          |         |         | 88.63                 |
|      |       |          |         |         | ล้านบาทส่วนที่เหลือป       |
|      |       |          |         |         | รับโครงสร้างหนี้เสร็จสิ้นแล้ว |
+------+-------+----------+---------+---------+-----------------------+
| LH   | LHNE  | 99.99    | 57.43   | -       | ชำระหนี้เสร็จสิ้นแล้ว       |
+------+-------+----------+---------+---------+-----------------------+
| LH   | Q-CON | 30.00    | 365.67  | 369.24  | ปรับโครงส              |
|      |       |          |         |         | ร้างหนี้กับเจ้าหนี้เสร็จสิ้นแล้ว |
+------+-------+----------+---------+---------+-----------------------+
| LH   | BCH   | 36.00    | 1       | 1       | ปรับโครงส              |
|      |       |          | ,358.41 | ,227.79 | ร้างหนี้กับเจ้าหนี้เสร็จสิ้นแล้ว |
+------+-------+----------+---------+---------+-----------------------+
| LH   | SBH   | 0.00     | 30.17   | 25.38   | ปรับโครงส              |
|      |       |          |         |         | ร้างหนี้กับเจ้าหนี้เสร็จสิ้นแล้ว |
+------+-------+----------+---------+---------+-----------------------+
| LH   | ลูกค   | 0.00     | 128.26  | 56.01   | มีการผ่อนชำระคืนให้กับธนาค |
|      | ้าทั่วไป |          |         |         | ารได้ตามกำหนดเวลาทุกราย |
+------+-------+----------+---------+---------+-----------------------+

LH = บมจ. แลนด์แอนด์เฮ้าส์ PF = บจ. แปซิฟิคเรียลเอสเตท WV = บจ. เวฟดีเวลลอปเม้นท์

SR = บจ. สยามธานีเรียลเอสเตท LHNE = บจ. แลนด์แอนด์เฮ้าส์ นอร์ธอีส BCH = บจ.
บางกอกเชนฮอสปิตอล

SBH = บจ. สระบุรีเวชกิจ Q-CON = บจ. ควอลิตี้คอนสตรัคชั่นโปรดัคส์

ผลที่เลวร้ายที่สุดจากการค้ำประกันทั้ง 4 ข้อดังกล่าว บริษัทอาจต้องรับชดใช้ให้แก่เจ้าหนี้ทั้งหมด
ซึ่งจะทำให้บริษัทมีขาดทุนจากการชำระหนี้สินแทนผู้อื่นเป็นจำนวนทั้งสิ้น 2,149.88 ล้านบาท
ซึ่งโอกาสที่จะเกิดขึ้นยังไม่สามารถคาดได้ในขณะนี้

บริษัทมีเงินให้กู้ยืมแก่บริษัทย่อย บริษัทร่วม และบริษัทอื่น
(โปรดพิจารณาหมายเหตุประกอบงบการเงิน ณ 31 ธันวาคม 2544 ข้อ 5 เพิ่มเติม)
ดังรายการต่อไปนี้คือ

1. บริษัทย่อย

บริษัท แลนด์แอนด์เฮ้าส์ นอร์ธอีส จำกัด, บริษัท แลนด์แอนด์เฮ้าส์ นอร์ธ จำกัด, บริษัท แอล.
เอช. เมืองใหม่ จำกัด, บริษัท แอตแลนติก เรียลเอสเตท จำกัด และบริษัท แปซิฟิคเรียลเอสเตท
จำกัด จำนวน 122.00, 55.50, 145.4, 201.10, และ 1.20 ล้านบาทตามลำดับ
ซึ่งบริษัทไม่ได้ตั้งค่าเผื่อหนี้สงสัยจะสูญสำหรับเงินให้กู้ยืมจำนวนนี้เนื่องจากบริษัทย่อยทั้ง 4
แห่งนี้มีมูลค่าทรัพย์สิน ณ 31 ธันวาคม 2544 ทั้งสิ้น 2,169.39 ล้านบาท สูงกว่าหนี้สินที่มีอยู่จำนวน
1,743.04 ล้านบาท (โดยรวมหนี้สินในส่วนของบริษัทไว้แล้ว) ซึ่งบริษัทเห็นว่าบริษัทย่อยทั้ง 4
แห่งจะมีกระแสเงินสดมาชำระหนี้บริษัทได้

2. บริษัทร่วม

บริษัทมีเงินให้กู้ยืมแก่บริษัท บางกอกเชน ฮอสปิตอล จำกัด และบริษัท ควอลิตี้ คอนสตรัคชั่น
โปรดัคส์ จำกัด จำนวน 100.00 และ 9.00 ล้านบาทตามลำดับ ซึ่งเงินให้กู้ยืมแก่บริษัทร่วมจำนวน
109.00
ล้านบาทนี้เป็นการให้กู้ยืมในรูปของตั๋วสัญญาใช้เงินปลอดหลักทรัพย์ค้ำประกันครบกำหนดเมื่อทวงถาม
โดยบริษัทได้ตั้งค่าเผื่อไว้แล้วจำนวน 98 ล้านบาท

1.7 ความเสี่ยงในเรื่องความน่าเชื่อถือในตัวเลขในงบการเงิน

เนื่องจากงบการเงินในปี 2544 ที่ผ่านมา
ที่ได้คำนวณรวมผลขาดทุนตามวิธีส่วนได้ส่วนเสียของบริษัทร่วม 5 แห่ง
(บ.ควอลิตี้คอนสตรัคชั่นโปรดัคส์ จำกัด, บริษัท บางกอกเชนฮอสปิตอล จำกัด, บงล. แอสเซทพลัส
จก., ML&H Corporation, และ Cameron Global Limited) จำนวน 695.04 ล้านบาท
เป็นงบการเงินที่ยังไม่ได้ผ่านการตรวจสอบจากผู้สอบบัญชี
อันเป็นผลมาจากความล่าช้าในการตรวจสอบงบการเงินของบริษัทร่วมเหล่านั้น
ซึ่งเมื่อนำตัวเลขที่ยังไม่ผ่านการตรวจสอบจากบริษัทร่วมมารวมเข้ากับบริษัทตามวิธีการส่วนได้เสียอาจมีผลทำให้ตัวเลขที่แสดงในงบการเงินของปี
2544 มีความคลาดเคลื่อนไปบ้างและไม่ตรงกับฐานะการเงินที่แท้จริง
แต่อย่างไรก็ตามผลการปรับปรุงที่อาจมีขึ้นนั้นเป็นผลที่ไม่มีนัยสำคัญต่อการเปลี่ยนแปลงงบการเงินรวม
บริษัทจะทำการปรับปรุงในงบการเงินงวดถัดไป ซึ่งในปี 2544
งบการเงินที่ผ่านการตรวจสอบแล้วรายได้ตามวิธีส่วนได้เสียประจำปี 2543 ของบริษัทร่วมทั้ง 5
แห่งไม่มีผลต่างจากงบการเงินที่ยังไม่ได้ตรวจสอบอย่างมีนัยสำคัญแต่อย่างใด

1.8 ความเสี่ยงเรื่องผลกระทบต่อสัดส่วนการถือหุ้นของผู้ถือหุ้น (Dilution Effect)

บริษัทได้มีการจัดสรรหุ้นสามัญไว้ในอนาคตเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทซึ่งออกให้แก่ผู้ถือหุ้นเดิมจำนวน
311,808,956 หุ้น และให้แก่พนักงานของบริษัทและบริษัทย่อยจำนวนทั้งสิ้น 30,000,000 หุ้น
และเพื่อเสนอขายให้แก่บุคคลในวงจำกัด (Private Placement) จำนวน 100,000,000 หุ้น
ดังนั้นในอนาคตหากมีผู้ใช้สิทธิใบสำคัญแสดงสิทธินี้
และภายหลังจากเสนอขายให้แก่บุคคลในวงจำกัดเต็มจำนวนแล้ว
จะมีผลกระทบทางด้านสัดส่วนการถือหุ้นของผู้ถือหุ้นลดลง (Dilution Effect)
ซึ่งอัตราส่วนการลดลงของการถือหุ้นของผู้ถือหุ้นจะขึ้นอยู่กับการใช้สิทธิในใบสำคัญแสดงสิทธิของผู้ถือหุ้นเดิมและของพนักงาน
ซึ่งผู้ถือหุ้นและผู้ถือใบสำคัญแสดงสิทธิควรพิจารณาในผลกระทบดังกล่าวนี้ด้วย